**Likumprojekta „Grozījums Valsts materiālo rezervju likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Pasākumu plāns institūciju saskaņotai rīcībai iespējamo patvēruma meklētāju masveida ierašanās gadījumā Latvijas Republikā no krīzes skartām valstīm (apstiprināts ar Ministru kabineta 2012. gada 4. jūlija rīkojumu Nr. 312) (turpmāk – plāns) IV nodaļas “Rīcības plāns” 5. punkts (Izvērtēt nepieciešamību izdarīt grozījumus spēkā esošajos normatīvajos aktos, precīzi reglamentējot kārtību un procedūras institūciju savlaicīgai rīcībai saistībā ar patvēruma meklētāju masveida ierašanos Latvijā (vai tās draudiem) un informācijas iesniegšanai IeM) un 14.punkts (Valsts materiālo rezervju resursu iesaistīšana). Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Valsts materiālo rezervju likuma (turpmāk – likums) 10. pants nosaka valsts materiālo rezervju izmantošanu.  Organizējot starpinstitūciju galda mācības 2014. gada oktobrī – decembrī saskaņā ar plānu, tika konstatēts, ka likumā nav noteikta valsts materiālo rezervju iesaistīšana patvēruma meklētāju masveida ierašanās gadījumā veicamo pasākumu izpildei – plānā minēto pasākumu īstenošanai (piemēram, lauku nometnes izveidošana, patvēruma meklētāju ēdināšana, izmitināšana, ārstniecība). Precīza normatīvā regulējuma neesamība var būtiski apgrūtināt atbildīgo institūciju preventīvo un reaģēšanas pasākumu realizāciju, kā arī institūciju resursu pieejamību un iesaistīšanas kārtību pasākumos patvēruma meklētāju masveida ierašanās gadījumā. Valsts materiālo rezervju resursu iesaistīšana tieši paredzēta plāna IV nodaļas II sadaļas 14. punktā.Plāna II nodaļas “Pasākumu plāna īstenošana” 8.punktā noteikts, ka plānā minētos pasākumus īsteno, ja:- patvēruma meklētāju skaits īsā laikposmā (1-5 diennaktīs) pārsniedz Valsts robežsardzes un Pilsonības un migrācijas lietu pārvaldes ilglaicīgās izmitināšanas kapacitāti un ieradušos patvēruma meklētāju skaits sasniedz 500-3000 cilvēku;- valstī vienlaikus (5-10 diennaktīs) ierodas 3000-20000 patvēruma meklētāju. Iekšlietu ministrija ir izvērtējusi ar Ministru kabineta 2014. gada 30. decembra rīkojumu Nr. 825-k”Par valsts materiālo rezervju nomenklatūru” apstiprinātajā Valsts materiālo rezervju nomenklatūrā (turpmāk – nomenklatūra) paredzētos valsts materiālo rezervju resursus un to apjomus, kas nepieciešamības gadījumā būtu iesaistāmi plānā paredzēto pasākumu īstenošanā, un konstatējusi, ka valsts materiālo rezervju nomenklatūrā:* nav paredzami resursi, ko nav iespējams ilgstoši uzglabāt un kuru iegāde jāveic tad, kad tie būs nepieciešami (piemēram, higiēnas preces, preces zīdaiņu aprūpei, pārtikas produkti);
* paredzami ilgstoši uzglabājami un arī citās krīzes situācijās izmantojami papildu resursi, ievērojot, ka to skaits ir nepietiekams (piemēram, apsildāmās teltis - pašlaik pieejamas 17 šādas teltis, kurās var izvietot 340 personas), spilvenus un matračus, lai tie būtu pieejami 1000 personām, kā arī portatīvos strāvas ģeneratorus, lai ar tiem tiktu nodrošināta katra telts, gumijas cimdus, respiratorus un sejas maskas, lai ar tiem varētu nodrošināt nodarbinātos, kas nepieciešamības gadījumā būs iesaistīti reaģēšanas pasākumu veikšanā, tajā skaitā darbā ar patvēruma meklētājiem.

Likumprojekts „Grozījums Valsts materiālo rezervju likumā” paredz papildināt likuma 10. pantu ar jaunu apakšpunktu, kurš paredz atļaut izmantot valsts materiālās rezerves patvēruma meklētāju masveida ierašanās gadījumā veicamo pasākumu izpildei. |
| 3. | Projekta izstrādē iesaistītās institūcijas | Valsts ugunsdzēsības un glābšanas dienests, Valsts policija, Valsts robežsardze, Pilsonības un migrācijas lietu pārvalde, Nodrošinājuma valsts aģentūra. |
| 4. | Cita informācija | Latvijas Republikas Saeimā 2015. gada 8. oktobrī pirmajā lasījumā pieņemts likumprojekts “Civilās aizsardzības un katastrofas pārvaldīšanas likums” (Nr.311/Lp12). Jaunais likumprojekts, salīdzinot ar pašlaik spēkā esošo Civilās aizsardzības likuma redakciju, paredz plašāku traktējumu attiecībā uz likuma mērķi un civilās aizsardzības sistēmas uzdevumiem.  Vienlaikus norādām, ka jau pašlaik valsts materiālo rezervju pielietojums ir plašāks, un tās ir izmantojamas ne tikai civilās aizsardzības sistēmas ietvaros. Ja valsts apdraudējumu var radīt patvēruma meklētāju masveida ierašanās Latvijā, tad pasākumu īstenošanai var tikt izmantotas uzglabātās valsts materiālās rezerves. Katastrofas pārvaldīšanas posmi ir nostiprināti Civilās aizsardzības likuma 1. panta 3. punktā. Viens no katastrofas pārvaldības posmiem ir preventīvo pasākumu veikšana katastrofu gadījumos un pastāvot katastrofas draudiem. Saskaņā ar minētā likuma 1. panta 4. punktu preventīvie pasākumi ir pasākumi, kurus veic, lai novērstu katastrofas iespēju. Tādējādi valsts materiālās rezerves ir izmantojamas patvēruma meklētāju masveida ierašanās gadījumā veicamo pasākumu izpildei, lai novērstu katastrofu seku iestāšanos, jo šāda daudzuma personu ierašanās gadījumā bez attiecīga nodrošinājuma (piemēram, ūdens, telšu, segu, spilvenu, palagu un matraču nodrošināšanas) var iestāties kāda no Civilās aizsardzības likuma 3. panta pirmajā daļā minētajām katastrofām. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patvēruma meklētāji. |
| 2. | Tiesiskā regulējuma ietekme uz tautsaimniecību un administratīvo slogu | Iekļaujot un uzglabājot valsts materiālajās rezervēs resursus patvēruma meklētāju masveida ierašanas gadījumā veicamo pasākumu izpildei, radīsies papildu administratīvais slogs Nodrošinājuma valsts aģentūrai, organizējot materiālo rezervju iegādes, to atjaunināšanu, uzskaiti un uzglabāšanu, Valsts ugunsdzēsības un glābšanas dienestam, uzraugot materiālās rezerves papildus iekļauto materiālo rezervju glabāšanu, atjaunināšanu un uzskaiti, kā arī atbildīgajiem materiālo rezervju glabātājiem, nodrošinot materiālās rezerves papildus iekļauto resursu pieņemšanu, uzskaiti, uzglabāšanu un izsniegšanu. Nepieciešamības gadījumā, tiks pārskatīts arī materiālo rezervju atbildīgo glabātāju loks atbilstoši to specifiskām vajadzībām un deleģētajām funkcijām. |
| 3. | Administratīvo izmaksu monetārs novērtējums | Iekļaujot materiālajās rezervēs resursus patvēruma meklētāju masveida ierašanas gadījumā veicamo pasākumu izpildei, palielinās gan Nodrošinājuma valsts aģentūras, gan Valsts ugunsdrošības un glābšanas dienesta, kā arī atbildīgo materiālo rezervju glabātāju administratīvās izmaksas.Detalizēts administratīvo izmaksu monetārs novērtējums tiks veikts, izstrādājot grozījumus materiālo rezervju nomenklatūrā. |
| 4. | Cita informācija | Nav. |
| **III.** **Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*eiro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 44 582 |  | 0 |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 44 582 |  | 0 |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 44 582 |  | 655 010 |  |  |
| 2.1. valsts pamatbudžets | 44 582 |  | 655 010 |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 |  | -655 010 |  |  |
| 3.1. valsts pamatbudžets | 0 |  | -655 010 |  |  |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x |  |  |  |  |
| 5. Precizēta finansiālā ietekme: | x |  | -655 010 |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins |  |
| 6.2. Detalizēts izdevumu aprēķins | Izdevumu aprēķins (pielikumā) veikts, pamatojoties uz pieņēmumu, ka papildus nepieciešams uzņemt 1000 patvēruma meklētāju, ievērojot arī pieejamo un nomenklatūrā jau paredzēto valsts materiālo rezervju apjomu. |
| 7. Cita informācija | Saskaņā ar likumu “Par valsts budžetu 2016. gadam” valsts materiālo rezervju iegādei Iekšlietu ministrijai (budžeta apakšprogramma 40.04.00 “Valsts materiālās rezerves” plānoti ieņēmumi (ieņēmumu atlikums no valsts materiālo rezervju realizācijas) 44 582 *euro* apmērā. Kopējais ieņēmumu atlikums no valsts materiālo rezervju realizācijas uz 2015. gada 13. decembri sastāda 1 253 102 *euro*. Ministru kabineta 2014. gada 9. decembra sēdē (prot.Nr.69, 79.§) tika izskatīts rīkojuma projekts “Par valsts materiālo rezervju nomenklatūru”. Lai nodrošinātu nomenklatūrā paredzēto valsts materiālo rezervju resursu iegādi un atjaunošanu, Iekšlietu ministrijai papildus nepieciešams finansējums 2016.gadam – 1 270 918 *euro*, 2017.gadam – 2 200 513 *euro*, 2018.gadam – 716 594 *euro* un 2019.gadam – 510 796 *euro,* ierēķinot ieņēmumus no valsts materiālo rezervju realizācijas un to atlikumu. Iekšlietu ministrijai papildu finansējums valsts materiālo rezervju nomenklatūrā jau paredzēto resursu iegādei 2016.gadam un turpmākajiem gadiem nav piešķirts. Nomenklatūrā paredzēto valsts materiālo rezervju resursu iegāde un atjaunināšana tiks veikta no ieņēmumu atlikuma, izvērtējot prioritātes. Līdz ar to finansējuma avots papildu valsts materiālo rezervju iegādēm saistībā ar patvēruma meklētāju pieplūdumu – papildu dotācija no vispārējiem ieņēmumiem.Precizēts finansiālās ietekmes izvērtējums uz valsts budžetu var tikt veikts, izstrādājot grozījumus rīkojumā par valsts materiālo rezervju nomenklatūru un ievērojot aktuālo situāciju un prognozes patvēruma meklētāju jomā rīkojuma projekta sagatavošanas brīdī.Likumprojektam pievienots Ministru kabineta protokollēmuma projekts, kas paredz jautājumu par Iekšlietu ministrijai papildus nepieciešamo finansējumu, lai nodrošinātu valsts materiālo rezervju resursu iegādi patvēruma meklētāju masveida ierašanās gadījumam, 2017. gadam 655 010 *euro* apmērā izskatīt Ministru kabinetā kopā ar visu ministriju un citu centrālo valsts iestāžu jauno politikas iniciatīvu pieprasījumiem likumprojekta „Par valsts budžetu 2017. gadam” un likumprojekta „Par vidēja termiņa budžeta ietvaru 2017., 2018. un 2019. gadam” sagatavošanas procesā.  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesībuaktu projekti | Pēc likuma „Grozījums Valsts materiālo rezervju likumā” pieņemšanas tiks sagatavoti grozījumi Ministru kabineta 2014. gada 30. decembra rīkojumā Nr. 825-k ”Par valsts materiālo rezervju nomenklatūru”, attiecīgi papildinot valsts materiālo rezervju nomenklatūru. |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas, valsts institūcijas, pašvaldību domes, Pašvaldības civilās aizsardzības komisijas, pašvaldības institūcijas, valsts materiālo rezervju glabātāji, juridiskas personas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar likumprojekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretāre I. Pētersone–Godmane

28.12.2015. 14:22

1485

I.Zālītis, 67219682

indulis.zalitis@iem.gov.lv

A.Strode, 67219602

Alda.strode@iem.gov.lv